CELEX: 62015CN0025
Language: lv
Date: 2015-01-21 00:00:00
Title: Lieta C-25/15: Lūgums sniegt prejudiciālu nolēmumu, ko 2015. gada 21. janvārī iesniedza Budapest Környéki Törvényszék (Ungārija) – krimināllieta pret Balogh István

20.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 127/10
            
         Lūgums sniegt prejudiciālu nolēmumu, ko 2015. gada 21. janvārī iesniedza Budapest Környéki Törvényszék (Ungārija) – krimināllieta pret Balogh István
   
   (Lieta C-25/15)
   (2015/C 127/15)
   Tiesvedības valoda – ungāru
   
      Iesniedzējtiesa
   
   
      Budapest Környéki Törvényszék
   
   
      Lietas dalībnieks pamatlietā
   
   Tiesājamais: Balogh István
   
   
      Prejudiciālie jautājumi
   
   Vai Eiropas Parlamenta un Padomes 2010. gada 20. oktobra Direktīvas 2010/64/ES (1) par tiesībām uz mutisko un rakstisko tulkojumu kriminālprocesā 1. panta 1. punkts, saskaņā ar kuru “ar šo direktīvu paredz noteikumus attiecībā uz tiesībām uz mutisko un rakstisko tulkojumu kriminālprocesā un Eiropas apcietināšanas ordera izpildes procesā”, ir interpretējams tādējādi, ka Ungārijas tiesām šī direktīva ir jāpiemēro arī īpašajās tiesvedībās [1998. gada Kriminālprocesa likuma Nr. XIX (a büntetőeljárásról szóló 1998. évi XIX. törvény) XXIX nodaļa], proti, ka Ungārijas tiesībās paredzētās īpašās tiesvedības ietilpst jēdzienā “kriminālprocess”, vai arī ar šo jēdzienu jāsaprot tikai tiesvedības, kuru beigās tiek pieņemti galīgi nolēmumi par tiesājamo kriminālatbildību?
   
      (1)  OV L 280, 1. lpp.